
ВИСШЕ УЧИЛИЩЕ ПО ТЕЛЕКОМУНИКАЦИИ И ПОЩИ



Факултет: ФАКУЛТЕТ ПО ТЕЛЕКОМУНИКАЦИИ И МЕНИДЖМЪНТ
Катедра: МЕНИДЖМЪНТ В СЪОБЩЕНИЯТА
Професионално направление: 3.7. АДМИНИСТРАЦИЯ И УПРАВЛЕНИЕ
Специалност: МЕНИДЖМЪНТ В ТЕЛЕКОМУНИКАЦИИТЕ И ПОЩИТЕ
Образователно-квалификационна степен: БАКАЛАВЪР

ОПИСАНИЕ НА ЛЕКЦИОНЕН КУРС 

1. Наименование на курса: ОСНОВИ НА УПРАВЛЕНИЕТО – II ЧАСТ
[bookmark: _GoBack]2. Код на курса: B.44.012.1
3. Вид на курса: задължителен
4. Ниво: бакалавър
5. Година на изучаване: първа
6. Семестър: втори
7. Брой кредити: 6
8. Име на лектора: доц. д-р Ивайло Цветанов Стоянов 
9. Резултати от обучението за дисциплината:
Целта на курса е да даде на студентите в систематизиран вид основни (фундаментални) познания в областта на общата теория на управлението на организацията.
Студентите, приключили обучението си по дисциплината, трябва да придобият:
Основни знания за същността и спецификата на управленските инструменти и механизми при функционирането на организацията, системните й променливи и функционални области на управление, поведение на човешкия фактор и постигане на ефективни бизнес резултати.  
Практически умения за технологията на управление на организацията, диагностициране на проблемни области от нейното функциониране, акцент на съвременните корпоративни практики, администриране и управление на хора и бизнес процеси в организацията. 
Компетенции: След приключване на курса студентите, трябва да са усвоили механизмите за управление на организацията и да вземат решения, съответстващи на новите тенденции и промени в бизнес средата. 
10. Начин на преподаване:
Материалът се поднася под формата на теория, която е съпътствана с примери от бизнес практиката. Съществено внимание се отделя на дискусиите, примерите и практическите казуси, свързани с основи на управлението. 
11. Предварителни изисквания:
Студентите следва да имат задълбочени познания в областта на Аналитична микроикономика, Основи на управлението – I част и придобити знания от предходно обучение.
Курсове, ползващи дисциплината са Конвенционално и дигитално фирмено управление, Управление на човешките ресурси, Организационно поведение, Стратегическо управление, Система за управление на знанията. 
12. Съдържание на курса:
В дисциплината се разглеждат актуални теми свързани с властта, която е разгледана през призмата на нейната същност и разновидности. Значение се отдава на мотивацията за въздействие над поведението на човешките ресурси – същност, специфики, теории. Контролът е представен в същността и организационният му обхват, процесът на контролиране, областите, техниките и изискванията за контрол. Направено е сравнение между лидерство и ръководство, изследвани са лидерските процеси и модели. Отделено е внимание на комуникацията, протичането й в организацията, комуникационните мрежи и информационните системи за комуникация. Отразени са специфики на формалните и неформалните групи. Организационната култура, социалната отговорност и етиката са важен компонент от управлението и са представени като отделна тема. 

14. Методи и критерии на оценяване:
Дисциплината завършва с изпит. Отчита се индивидуалната и екипна работа на студента през семестъра, чрез текущ контрол по време на лекциите и семинарните занятия.
1. Изисквания при формиране на оценката по шестобалната система
Една част от оценка по дисциплината се оформя на базата на точкова система като максималният брой точки, който студентите могат да получат е 100 (таблица 1). Същите се образуват от едно практическо задание, разработвано в екип от няколко студента, възложено от лектора на курса (съобразно теми от конспекта) и две задания в семинарите – презентация на курсова работа (по избор на студента от зададени направления, т.е. теми по конспект) и практика за усвояване на знания. С оценката, която е образувана от получения сбор от точки (от лекции и упражнения), т.е. с текущ контрол, студентът се допуска до изпит. Тази оценка се прибавя към другата, която студентът получава от полагането на изпит.
2. Формиране на крайната оценка
Изпитът протича под формата на тест. На писмения изпит всеки студент получава оценка по точкова скала, съответстваща на подредбата в таблица 1, към която се добавя оценката от текущия контрол и общата сума от двете оценки, разделени на две формират окончателната оценка от курса.            
Формирането на оценка в курса на обучение на всеки от посочените етапи, съобразно получени точки и подредбата им по шестобалната система е дадено в Таблица 1.


							                     Таблица 1.
	Брой точки
	Оценка по шестобалната система

	0 – 20
	Слаб 2 (F)

	20 – 39
	Слаб 2 (FX)

	40 – 49
	Среден 3,00 (E)

	50 – 59
	Среден 3,00 (D)

	60 – 69
	Добър 4,00 (C)

	70 – 84
	Мн. добър 5,00 (B)

	85 – 100
	Отличен 6,00 (A)



15. Език на преподаване: Български

